
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 218 
Τροποποίηση και συμπλήρωση των διατάξεων του Π.Δ 
16/1989 "Κανονισμός λειτουργίας Δημοσίων Οικονομι¬ 
κών Υπηρεσιών (Δ.Ο.Υ) και των Τοπικών Γραφείων και 
καθήκοντα υπαλλήλων αυτών" και του Π Δ 119/1999 
"Κριτήρια τοποθέτησης των εφοριακών υπαλλήλων 
στις θέσεις εργασίας της Δ.Ο.Υ". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 49του Ν. 1591/1986 "Ρυθμίσεις 
στην άμεση και έμμεση φορολογία, θέσπιση μέτρων για 
την πάταξη της φοροδιαφυγής και άλλες διατάξεις που 
ρυθμίζουν θέματα αρμοδιότητας Υπουργείου Οικονομι¬ 
κών" (Α'50), όπως αντικαταστάθηκαν από τις διατάξεις της 
παρ. 7του άρθρου 16του Ν.2873/2000 "Φορολογικές ελα¬ 
φρύνσεις και απλουστεύσεις και άλλες διατάξεις" (Α'285). 

β) Της παραγράφου 1 του άρθρου 20 του Ν.2753/1999 
"Απλοποιήσεις και ελαφρύνσεις στην φορολογία εισοδή¬ 
ματος και άλλες διατάξεις" (Α'249). 

γ) Του άρθρου 29Ατου Ν.1558/85 όπως αυτό προστέθη¬ 
κε με το άρθρο 27 του Ν. 2081/92 (ΑΊ37) και αντικαταστά- 
θηκε με την παρ. 2α του άρθρου 1 του Ν. 2469/97 (Α'38). 

2. Το γεγονός ότι, από τις διατάξεις του παρόντος προ¬ 
εδρικού διατάγματος δεν προκαλείται δαπάνη σε βάρος 
του Κρατικού Προϋπολογισμού. 

3. Την αριθ. 287/2001 γνωμοδότηση του Συμβουλίου 
της Επικράτειας, μετά από πρόταση του Υπουργού Οικο¬ 
νομικών, αποφασίζουμε: 

ΜΕΡΟΣ ΠΡΩΤΟ 

ΤΡΟΠΟΠΟΙΗΣΗ ΚΑΙ ΣΥΜΠΛΗΡΩΣΗ ΤΩΝ ΔΙΑΤΑΞΕΩΝ 

ΤΟΥ Π.Δ. 16/89 

Άρθρο 1 

Λειτουργία Γ ραφείων στις Δ.Ο.Υ 

1. Στο τέλος της περίπτωσης Ά της παραγράφου 3 του 
άρθρου 2, προστίθεται περίπτωση θ', που έχει ως εξής: 

" θ) Τμήμα Μητρώου, με Γ ραφεία: 

θα) Μητρώου 

θβ) Υποστήριξης Παραγωγικής Λειτουργίας του Πλη¬ 
ροφορικού Συστήματος της Δ.Ο.Υ". 


2. α) Οι περιπτώσεις θ' και ι'της παραγράφου 7 του άρ¬ 
θρου 2 όπως προστέθηκαν με την παρ. 3 του άρθρου 2 
του Π . Δ 2/1999 (Α' 2) αντικαθίστανται ως εξής : 

"θ) Γ ραφείο Εκκαθάρισης και Βεβαίωσης των Φόρων και 
Λοιπών Εσόδων μετά από Έλεγχο 

ι) Γ ραφείο Είσπραξης Ληξιπρόθεσμων Οφειλών". 

3. Στην παράγραφο 7 του άρθρου 2 προστίθενται περι¬ 
πτώσεις ια' και ιβ', που έχουν ως εξής: 

"ια) Γ ραφείο Μητρώου 

ιβ) Γραφείο Υποστήριξης Παραγωγικής Λειτουργίας 
του Πληροφορικού Συστήματος της Δ.Ο.Υ". 

Άρθρο 2 

Αρμοδιότητες Τμήματος Μητρώου 

Μετά το άρθρο 144 προστίθενται άρθρο 144 α, με 
υπέρτιτλο "X. ΤΜΗΜΑ ΜΗΤΡΩΟΥ" και τίτλο "Αρμοδιότη¬ 
τες", άρθρο 144 β με τίτλο "Καθήκοντα Προϊσταμένου του 
Τμήματος Μητρώου" και άρθρο 144γ με τίτλο "Καθήκο¬ 
ντα υπαλλήλων του Τμήματος Μητρώου", που έχουν ως 
εξής: 

"X. ΤΜΗΜΑ ΜΗΤΡΩΟΥ 
Άρθρο 144α 
Αρμοδιότητες 

1. Στην αρμοδιότητα του Τμήματος Μητρώου ανήκει η 
ευθύνη του χειρισμού θεμάτων απόδοσης αριθμού φορο¬ 
λογικού μητρώου (Α.Φ.Μ.), ενάρξεων, μεταβολών και δια¬ 
κοπών οικονομικών δραστηριοτήτων των φορολογουμέ- 
νων, εικόνας (ρτοΐΝθ) των φορολογουμένων, εθνικής ονο¬ 
ματολογίας οικονομικών δραστηριοτήτων των επιχει¬ 
ρήσεων, διασταυρώσεων επί των συναλλαγών καιτωνπε- 
ριουσιακών στοιχείων αυτών, καθώς και της υποστήριξης 
της παραγωγικής λειτουργίας όλου του πληροφορικού 
συστήματος της Δ.Ο.Υ. 

2. Οι αρμοδιότητες του Τμήματος Μητρώου κατανέμο- 
νται μεταξύ των Γ ραφείων αυτού ως εξής: 

α) Γ ραφείο Μητρώου: 

αΐ) Ο χειρισμός θεμάτων απόδοσης Α.Φ.Μ. 

α2) Ο χειρισμός θεμάτων ενάρξεων, μεταβολών και δια¬ 
κοπών οικονομικών δραστηριοτήτων των φορολογουμέ- 
νων και διαδικασιών επιβολής προστίμων Μητρώου 

α3) Η διαχείριση κωδικού εθνικής ονοματολογίας οικο¬ 
νομικών δραστηριοτήτων των επιχειρήσεων 

β) Γραφείο Υποστήριξης Παραγωγικής Λειτουργίας του 
Πληροφορικού Συστήματος της Δ.Ο.Υ" 
βΐ) Η ασφάλεια χρήσης όλων των εφαρμογών 
β2) Οι ενέργειες για την αξιοπιστία όλωντων δεδομένων 
β3) Η υποστήριξη και συντήρηση όλωντων εφαρμογών 
β4) Η υποστήριξη των λειτουργιών Διοίκησηςτης Δ.Ο.Υ 
β5) Η διαχείριση του εξοπλισμού και λογισμικού του συ¬ 
στήματος. 

β6) Η υποστήριξη και συντήρηση του εξοπλισμού 
β7) Η υποστήριξη των χρηστών στη χρήση του λογισμι¬ 
κού συστήματος και του εξοπλισμού της Δ.Ο.Υ 
β8) Η εκτέλεση των τεχνικών εργασιών που αφορούντο 
συστημικό περιβάλλοντης Δ.Ο.Υ. 

Αρθρο 144β 

Καθήκοντα Προϊσταμένου του Τμήματος Μητρώου 

1. Γ ενικά Καθήκοντα Προϊσταμένου Τμήματος Μητρώου 
α) Διευθύνει, εποπτεύει, ελέγχει και συντονίζειτις εργα¬ 
σίες του Τμήματος που προΐσταται και οργανώνει τοντρό- 
πο εκτέλεσής τους. 

β) Παρακολουθεί την πορεία των υποθέσεων αυτού και 
ενημερώνει τον Προϊστάμενο της Δ.Ο.Υ για τις υπάρχου- 
σες εκκρεμότητες. 

γ) Επιμελείται για την τήρηση αρχείου νόμων, προεδρι¬ 
κών διαταγμάτων, αποφάσεων, εγκυκλίων και άλλων υπη¬ 
ρεσιακών εγγράφων, που διέπουν τις αρμοδιότητες του 
Τμήματος. 

δ) Προτείνει τη λήψη των αναγκαίων νομοθετικών και δι¬ 
οικητικών μέτρων, για αποτελεσματικότερη λειτουργία 
του Τμήματος, καθώς και για άλλα θέματα αρμοδιότητας 
του Τμήματος. 

ε) Παρέχει οδηγίες στους υπαλλήλους, για την ορθή 
εκτέλεση των καθημερινών τους εργασιών. 

στ) Κατανέμει τις εργασίες του Τμήματος στο προσωπικό 
αυτού, ανάλογα μετά καθήκοντατης θέσης εργασίαςτους, 
τις γνώσεις, την εξειδίκευση και τις ικανότητες καθενός. 

ζ) Αξιολογεί ως πρώτος κριτής τους υπαλλήλους του 
Τμήματος. 

η) Συντάσσει το πρωτόκολλο παράδοσης και παραλα¬ 
βής των εκκρεμών υποθέσεων, του αρχείου και του εξο¬ 
πλισμού αυτού, σε περίπτωση αντικατάστασής αυτού ή 
του Προϊσταμένου της Δ.Ο.Υ 
θ) Φροντίζει για την ασφάλεια του χώρου εργασίας και 
τη διασφάλιση των μηχανημάτων, συσκευών, αρχείων εγ¬ 
γράφων, μαγνητικών μέσων αποθήκευσης στοιχείων και 
κάθε άλλου υπηρεσιακού υλικού αυτού. 

ι) Αξιολογεί την αλληλογραφία του Τ μήματος και χρεώ¬ 
νει αυτήν στους υπαλλήλους, παρέχοντας τις αναγκαίες 
οδηγίες για τις περαιτέρω σχετικές ενέργειες. 

ια) Χειρίζεται υποθέσεις ιδιαιτέρου ενδιαφέροντος, που 
του αναθέτει ο Προϊστάμενος της Δ.Ο.Υ. 

ιβ) Υπογράφει όλα τα έγγραφα, αποφάσεις και λοιπές 
πράξεις, που του ανατίθενται με σχετικές αποφάσεις πε¬ 
ρί μεταβίβασης εξουσίας τελικής υπογραφής αυτών. 
Προσυπογράφει τα έγγραφα, που υπογράφονται από τα 
υπερκείμενα όργανα. 

2. Ειδικά Καθήκοντα Προϊσταμένου Τμήματος Μητρώου 
α) Υπογράφει τις εισηγήσεις του Τμήματος προς τον 

Προϊστάμενο της Δ.Ο.Υ, για τον εμπλουτισμό της εθνικής 
ονοματολογίας οικονομικών δραστηριοτήτων με τους νέ¬ 
ους Κωδικούς Αριθμούς Δραστηριότητας (ΚΑΔ). 


β) Επιβλέπει όλες τις ενέργειες που εκτελούνται από κά¬ 
θε θέση εργασίας του Τμήματος, για τη δημιουργία της 
σωστής εικόνας του φορολογούμενου. 

γ) Διενεργεί έλεγχο επί των διασταυρώσεων που εκτε- 
λούνται από τη θέσης εργασίας της Υποστήριξης Παρα¬ 
γωγικής Λειτουργίας του Πληροφορικού Συστήματος, 
καθώς και επί των σχετικών εκτυπώσεων. 

δ) Προβαίνει σε κάθε άλλη ενέργεια, που είναι αναγκαία 
για την άσκηση των καθηκόντων της θέσης του, στο πλαί¬ 
σιο των αρμοδιοτήτων του Τ μήματος Μητρώου, όπως αυ¬ 
τές ορίζονται από τις διατάξεις του παρόντος διατάγμα¬ 
τος και τις ισχύουσες κάθε φορά σχετικές διατάξεις. 

Άρθρο 144γ 

Καθήκοντα υπαλλήλων του Τμήματος Μητρώου 

Τα καθήκοντα, που εκτελούν οι υπάλληλοι για την άσκη¬ 
ση των αρμοδιοτήτων του Τμήματος Μητρώου, είναι τα 
εξής, ανά Γ ραφείο και θέση εργασίας αυτού: 

I. Γ ραφείο Μητρώου: 

Καθήκοντα υπαλλήλου της θέσης εργασίας Μητρώου: 

1. Ως προς το χειρισμό θεμάτων απόδοσης Α.Φ. Μ : 
Είναι υπεύθυνος για την απόδοση Αριθμού Φορολογι¬ 
κού Μητρώου (Α.Φ.Μ) στους φορολογούμενους, καθώς 
και για θέματα επιβολής προστίμων Μητρώου και προβαί¬ 
νει στις παρακάτω ενέργειες: 

α) Παραλαβή και έλεγχο των δηλώσεων και των σχετι¬ 
κών δικαιολογητικών, σε θέματα: 

(ι) Απόδοσης Α.Φ.Μ /Μεταβολής ατομικών στοιχείων 
(ιι) Απενεργοποίησης Α.Φ.Μ. 

(ιιι) Σχέσεων Φορολογουμένων 

β) Έκδοση αποδεικτικού παραλαβής των στοιχείων της 
παραπάνω περίπτωσης α' και επίδοση στο φορολογούμε¬ 
νο υπογεγραμμένου αντιγράφου αυτού 
γ) Έλεγχο για προγενέστερη απόδοση Α.Φ.Μ με τα ίδια 
στοιχεία. 

δ) Καταχώριση των στοιχείωντου φορολογούμενου στο 
πληροφορικό σύστημα 

ε) Έκδοση και χορήγηση στο φορολογούμενο της σχε¬ 
τικής βεβαίωσης 

στ) Επανέκδοση της σχετικής βεβαίωσης όπου ζητείται 
ζ) Έκδοση των σχετικών πράξεων επιβολής των οικείων 
προστίμων Μητρώου . 

2. Ως προς το χειρισμό θεμάτων ενάρξεων, μεταβολών 
και διακοπών οικονομικών δραστηριοτήτων των φορολο- 
γουμένων: 

Είναι υπεύθυνος για τον χειρισμό θεμάτων ενάρξεων, 
μεταβολών και διακοπών των οικονομικών δραστηριοτή¬ 
των των φορολογουμένων, καθώς και θεμάτων επιβολής 
των σχετικών προστίμων Μητρώου και προβαίνει στις πα¬ 
ρακάτω ενέργειες: 

α) Παραλαβή των σχετικών δηλώσεων ενάρξεων, μετα¬ 
βολών και διακοπών 

β) Έλεγχο των δηλώσεων και των σχετικών δικαιολογη- 
τικών 

γ) Επίδοση στον φορολογούμενο υπογεγραμμένου 
ενός αντιγράφου του εντύπου Αποδεικτικό Παραλαβής" 
δ) Καταχώριση των στοιχείων των δηλώσεων του φορο¬ 
λογούμενου στο μητρώο 

ε) Έλεγχο αυτοψίας, μετά από εντολή ελέγχου του 
Προϊσταμένου της Δ.Ο.Υ και σύνταξη της σχετικής έκθε¬ 
σης 

στ) Έκδοση και χορήγηση στο φορολογούμενο της σχε¬ 
τικής βεβαίωσης 

ζ) Επανέκδοση της σχετικής βεβαίωσης όπου ζητείται 
η) Έκδοση των οικείων πράξεων επιβολής προστίμου 
Μητρώου 

θ) Έκδοση και χορήγηση του πιστοποιητικού για το 
Υπουργείο Μεταφορών και Επικοινωνιών, περί της οικο¬ 
νομικής δραστηριότητας του φορολογούμενου 

3. Ως προς τη διαχείριση των κωδικών εθνικής ονοματο¬ 
λογίας οικονομικών δραστηριοτήτων των επιχειρήσεων 
Είναι υπεύθυνος για την ορθή αντιστοίχηση των Κωδι¬ 
κών Αριθμών Δραστηριότητας (Κ.Α.Δ.) στις οικονομικές 
δραστηριότητες κάθε φορολογούμενου και προβαίνει 
στις παρακάτω ενέργειες: 

α) Έλεγχο των ΚΑΔ που δηλώνονται από τον φορολο¬ 
γούμενο ως ασκούμενη δραστηριότητα 
β) Καταχώριση τους στο Μητρώο 
γ) Εισήγηση στον Προϊστάμενο του Τμήματος για τον 
εμπλουτισμό της εθνικής ονοματολογίας οικονομικών 
δραστηριοτήτων με τους νέους ΚΑΔ, όπου κρίνεται απα¬ 
ραίτητο. 

II. Γ ραφείο Υποστήριξης Παραγωγικής Λειτουργίας του 
Πληροφορικού Συστήματος της Δ.Ο.Υ" 

Α. Καθήκοντα υπαλλήλων της θέσης εργασίας Υποστή¬ 
ριξης Λειτουργιών του Πληροφορικού Συστήματος της 
Δ.Ο.Υ 

1. Ως προς την ασφάλεια χρήσης των εφαρμογών του 
πληροφορικού συστήματος: 

Είναι υπεύθυνος για τη διαχείριση των δικαιωμάτων 
πρόσβασης των χρηστών στις εφαρμογές του συστήμα¬ 
τος και προβαίνει στις παρακάτω ενέργειες: 

α) Καταχώριση στο πληροφορικό σύστημα του κωδικού 
πρόσβασης του χρήστη, ύστερα από γραπτή εντολή του 
Προϊσταμένου της Δ.Ο.Υ 

β) Ενημέρωση των χρηστών σε ζητήματα ασφάλειας 
των εφαρμογών του συστήματος 
γ) Απενεργοποίηση, κατόπιν σχετικής γραπτής εντολής 
του Προϊσταμένου της Δ.Ο.Υ, του κωδικού πρόσβασης 
του χρήστη των εφαρμογών του συστήματος. 

δ) Έλεγχο και επαναβεβαίωση των κωδικών των δικαιω¬ 
μάτων πρόσβασης των χρηστών στις εφαρμογές του συ¬ 
στήματος ανά τακτά χρονικά διαστήματα ή έκτακτα, κα¬ 
τόπιν σχετικής εντολής του Προϊσταμένου της Δ.Ο.Υ, κα¬ 
θώς και σχετική ενημέρωσή του. 

2. Ως προς την αξιοπιστία των δεδομένων: 

α) Είναι υπεύθυνος για τη διόρθωση των ανακριβών 
στοιχείων της εικόνας του φορολογούμενου στο μητρώο 
φορολογουμένωντης Δ.Ο.Υ και προβαίνει στις παρακάτω 
ενέργειες: 

αΐ) Έρευνα της εικόνας του φορολογούμενου μέσα 
από την εφαρμογή του μητρώου και μετά από ενημέρωση 
του Προϊσταμένου του Τμήματος, κλήση του φορολογού¬ 
μενου να προσέλθει στη Δ.Ο.Υ, σε περίπτωση διαπίστω¬ 
σης λαθών ή ελλείψεων, για τις αναγκαίες μεταβολές των 
στοιχείων αυτού 

α2) Εκτέλεση των απαιτούμενων μεταβολών, που προ¬ 
κύπτουν από την παραπάνω έρευνα για διόρθωση της ει- 
κόναςτου φορολογούμενου στο μητρώο, σύμφωνα με τις 
προβλεπόμενες διαδικασίες και μετά από σχετική έγκρι¬ 
ση του Προϊσταμένου του Τμήματος. 


α3) Διόρθωση των στοιχείων, που έχουν εισαχθεί λαν¬ 
θασμένα στο σύστημα, με βάση τις σχετικές εκθέσεις φο¬ 
ρολογικού ελέγχου. 

β) Είναι υπεύθυνος για την αντιμετώπιση του προβλή¬ 
ματος των πολλαπλών Α.Φ.Μ. του ίδιου προσώπου και 
προβαίνει στις παρακάτω ενέργειες: 

βΐ) Αναζήτηση των τυχόν υφισταμένων πολλαπλών 
Α.Φ.Μ του ίδιου προσώπου, με τη χρήση των εργαλείων 
της εφαρμογής του Μητρώου και εκτέλεση της διαδικα¬ 
σίας που προβλέπεται, για την εξάλειψη του προβλήμα¬ 
τος αυτού 

β2) Συνεργασία με το Τμήμα Εσόδων της Δ.Ο.Υ και με 
άλλους φορείς, για τη λήψη των αναγκαίων στοιχείων μη¬ 
τρώου του φορολογουμένου προς οίκοθεν απόδοση 
Α.Φ.Μ. αυτού. 

γ) Είναι υπεύθυνος για την ανεύρεση των στοιχείων της 
διεύθυνσης των φορολογουμένων, σε περιπτώσεις επι¬ 
στροφής,, ως ανεπίδοτων, ειδοποιήσεων ληξιπρόθεσμων 
οφειλών τους και προβαίνει στις παρακάτω ενέργειες: 

γΐ) Συλλογή των επιστρεφόμενων, ως ανεπίδοτων, ει¬ 
δοποιήσεων ληξιπρόθεσμων χρεών και έρευνα, εντός της 
Δ.Ο.Υ ή σε συνεργασία με άλλες Δ.Ο.Υ, ή με άλλες Υπη¬ 
ρεσίες και Αρχές εκτός του Υπουργείου Οικονομικών, 
έπειτα από γραπτή εντολή του Προϊσταμένου της Δ.Ο.Υ, 
για την ανεύρεση στοιχείων της διεύθυνσης των φορολο- 
γουμένων 

γ2) Ενημέρωση του Γ ραφείου Είσπραξης Ληξιπρόθε¬ 
σμων Οφειλών της Δ.Ο.Υ, με τις μεταβολές στην εικόνα 
του φορολογούμενου στο μητρώο . 

δ) Χειρίζεται τις εφαρμογές οριζόντιας μορφής του 
πληροφορικού συστήματος της Δ.Ο.Υ, όπως των δια¬ 
σταυρώσεων και της εικόνας του φορολογουμένου και 
προβαίνει στις παρακάτω ενέργειες, κατόπιν σχετικής 
εντολής του Προϊσταμένου της Δ.Ο.Υ, για τη διασταύρω¬ 
ση πληροφοριών: 

δΐ) Διασταύρωση πληροφοριών, μέσα από το πληρο¬ 
φορικό σύστημα της Δ.Ο.Υ, σχετικά με τις συναλλαγές και 
τα περιουσιακά στοιχεία του φορολογούμενου 
δ2) Εκτύπωση καταστάσεων με τα παραπάνω στοιχεία, 
διασταύρωσης πληροφοριών 
δ3) Διασταύρωση πληροφοριών για άλλα στοιχεία της 
εικόνας του φορολογούμενου. 

δ4) Ενημέρωση των φορολογικών ελεγκτικών αρχών 
και των λοιπών τμημάτων της Δ.Ο.Υ για τα αποτελέσματα 
του ελέγχου των διασταυρώσεων. 

ε) Αναζητεί πληροφορίες από άλλες πηγές και τις δια¬ 
σταυρώνει με τα στοιχεία της εικόνας του φορολογούμε¬ 
νου έπειτα από γραπτή εντολή του Προϊσταμένου της 
Δ.Ο.Υ. 

3. Ως προς την υποστήριξη και συντήρηση των εφαρμο¬ 
γών: 

α) Είναι υπεύθυνος για την κατάρτιση καταστάσεων με 
τα συχνότερα προβλήματα λειτουργίας των εφαρμογών 
και την υποβολή σχετικών προτάσεων, μετά από έγκριση 
του Προϊσταμένου της Δ.Ο.Υ, στη Γενική Γραμματεία 
Πληροφορικών Συστημάτων, για τη βελτίωση των εφαρ¬ 
μογών και προβαίνει στις παρακάτω ενέργειες: 

αΐ) Συνεργασία με τους χρήστες των εφαρμογών του 
πληροφορικού συστήματος και καταγραφή των σχετικών 
προβλημάτων που αντιμετωπίζουν. 

α2) Ενημέρωση του Προϊσταμένου της Δ.Ο.Υ για τα 
προβλήματα των εφαρμογών 

α3) Σύνταξη γραπτών αιτημάτων και προτάσεων, με 
χρήση ειδικού εντύπου επικοινωνίας και αποστολή στη 
Γενική Γραμματεία Πληροφορικών Συστημάτων για την 
επίλυση των παρουσιαζόμενων προβλημάτων και για τις 
αναγκαίες διορθώσεις των εφαρμογών, μετά από σχετική 
συνεννόηση με τον Προϊστάμενο τηςΔ.Ο.Υ 
α4) Παρακολούθηση της εξέλιξης των παραπάνω αιτη¬ 
μάτων και σχετική ενημέρωση του Προϊσταμένου της 
Δ.Ο.Υ και των χρηστών των εφαρμογών. 

β) Είναι υπεύθυνος για την υποστήριξη των διαδικασιών 
προετοιμασίας και εκτέλεσης αλλαγών στις εφαρμογές 
και προβαίνει στις παρακάτω ενέργειες: 

βΐ) Λήψη σχετικών οδηγιών από τη Γενική Γραμματεία 
Πληροφορικών Συστημάτων, ενημέρωση του Προϊσταμέ¬ 
νου της Δ.Ο.Υ και συνεργασία με τους χρήστες των υπο¬ 
συστημάτων του πληροφορικού συστήματος, για την ορ¬ 
γάνωση της προετοιμασίας και την εκτέλεση των αλλα¬ 
γών στις εφαρμογές αυτού 

β2) Ενημέρωση του Προϊσταμένου της Δ.Ο.Υ καιτης Γε¬ 
νικής Γραμματείας Πληροφορικών Συστημάτων για την 
πρόοδο των σχετικών εργασιών. 

γ) Είναι υπεύθυνος για την υποστήριξη των χρηστών 
στην επίλυση των προβλημάτων λειτουργίας των εφαρ¬ 
μογών και για τη διαβίβαση των σχετικών αιτημάτων της 
Δ.Ο.Υ, μετά από έγκριση του Προϊσταμένου της Δ.Ο.Υ, 
στη Γενική Γ ραμματεία Πληροφορικών Συστημάτων, για 
την εκτέλεση απ' αυτήντων αναγκαίων διορθωτικών ενερ¬ 
γειών επίλυσης των προβλημάτων της τοπικής βάσης δε¬ 
δομένων της Δ.Ο.Υ., που δεν μπορούν να επιλυθούν από 
τη Δ.Ο.Υ., και προβαίνει στις παρακάτω ενέργειες: 

γΐ) Λήψη της σχετικής κλήσης από τους χρήστες των 
εφαρμογών, άμεση επιτόπια εξέταση του προβλήματος 
των εφαρμογών του συστήματος και ενημέρωση του 
Προϊσταμένου της Δ.Ο.Υ 

γ2) Διαπίστωση της φύσης του παραπάνω προβλήμα¬ 
τος, καταγραφή και επίλυση αυτού. Σε περίπτωση αδυνα¬ 
μίας επίλυσης του προβλήματος, επικοινωνία με τη Γενι¬ 
κή Γ ραμματεία Πληροφορικών Συστημάτων, για τη λήψη 
των σχετικών οδηγιών αντιμετώπισης του προβλήματος. 

γ3) Ενημέρωση του τηρούμενου Αρχείου Προβλημά¬ 
των των εφαρμογών για το πρόβλημα που παρουσιάστη¬ 
κε και τη λύση που δόθηκε. 

4. Ως προς την υποστήριξη των λειτουργιών Διοίκησης 
τηςΔ.Ο.Υ: 

α) Υποστηρίζει τον Προϊστάμενο της Δ.Ο.Υ στην αξιο¬ 
ποίηση των δεδομένων των εφαρμογών οριζόντιας μορ¬ 
φής του πληροφορικού συστήματος και προβαίνει στις 
παρακάτω ενέργειες: 

αΐ) Λήψη της εντολής του Προϊσταμένου της Δ.Ο.Υ, για 
τη διαχείριση των εφαρμογών οριζόντιας μορφής του 
πληροφορικού συστήματος και την ανάκτηση δεδομένων 
α2) Επεξεργασία των δεδομένων και υποβολή των απο¬ 
τελεσμάτων επεξεργασίας αυτών στον Προϊστάμενο της 
Δ.Ο.Υ, για αξιολόγηση 

β) Υποστηρίζει τον Προϊστάμενο της Δ.Ο.Υ, σε θέματα 
καλύτερης οργάνωσης των συναλλαγών, εκπαίδευσης 
του προσωπικού, καθώς και εφαρμογής του σχεδίου 
έκτακτης ανάγκης στην χρήση του πληροφορικού συστή¬ 
ματος, όταν χρειαστεί και προβαίνει στις παρακάτω ενέρ¬ 
γειες: 

βΐ) Συγκέντρωση στοιχείων και σχετική εισήγηση στον 
Προϊστάμενο της Δ.Ο.Υ, σχετικά με τις ανάγκες αυτής σε 


χρήστες και εξοπλισμό πληροφορικής, για τις περιόδους 
μεγάλου όγκου συναλλαγών 
β2) Υποστήριξη του Προϊσταμένου της Δ.Ο.Υ, του Υπο¬ 
διευθυντή και των Προϊσταμένων των οργανικών μονά- 
δωντης Δ.Ο.Υ, στη διαχείριση απ'αυτούς των εφαρμογών 
οριζόντιας μορφής του πληροφορικού συστήματος της 
Δ.Ο.Υ (όπως των διασταυρώσεων και της εικόνας του φο¬ 
ρολογούμενου ) 

β3) Υποστήριξη του Προϊσταμένου της Δ.Ο.Υ, στον 
προσδιορισμό και καταγραφή των αναγκών εκπαίδευσης 
του προσωπικού αυτής, στις εφαρμογές του πληροφορι¬ 
κού συστήματος 

β4) Μέριμνα για τη δημιουργία κεντρικού αρχείου στη 
Δ.Ο.Υ με σημειώσεις, βοηθήματα και οδηγίες, σχετικά με 
τη βελτίωση των εφαρμογών, καθώς και για τη διανομή 
αυτών στους χρήστες 

β5) Παροχή οδηγιών στα Τμήματα και Γραφεία της 
Δ.Ο.Υ, για την εκτέλεση του σχεδίου έκτακτης ανάγκης 
και παρακολούθηση της εκτέλεσής αυτού . 

γ) Είναι υπεύθυνος για τη σύνταξη των τυποποιημένων 
αναφορών έργου, σε συνεργασία, με τον υπάλληλο της 
θέσης Τεχνικής Υποστήριξης της Παραγωγικής Λειτουρ¬ 
γίας του Πληροφορικού Συστήματος και την αποστολή 
του στη Γενική Γραμματεία Πληροφορικών Συστημάτων 
και προβαίνει στις παρακάτω ενέργειες: 

γΐ) Καταγραφή σε καθημερινή βάση των απαραίτητων 
στοιχείων, που αφορούν προβλήματα λειτουργίας του 
συστήματος, για τη σύνταξη των τυποποιημένων αναφο¬ 
ρών του έργου 

γ2) Σύνταξη της τυποποιημένης αναφοράς έργου, σε 
συνεργασία, με τον υπάλληλο της θέσης Τεχνικής Υπο¬ 
στήριξης της Παραγωγικής Λειτουργίας του Πληροφορι¬ 
κού Συστήματος και αποστολή της παραπάνω αναφοράς 
στη Γενική Γ ραμματεία Πληροφορικών Συστημάτων. 

Β. Καθήκοντα υπαλλήλωντης θέσης εργασίας Τεχνικής 
Υποστήριξης της Παραγωγικής Λειτουργίας του Πληρο¬ 
φορικού Συστήματος της Δ.Ο.Υ 
1. Ως προς τη διαχείριση εξοπλισμού και λογισμικού συ- 
στήματος: 

α) Ελέγχει και είναι υπεύθυνος για τη λειτουργία του κε¬ 
ντρικού μηχανογραφικού εξοπλισμού της Δ.Ο.Υ, και προ¬ 
βαίνει στις παρακάτω ενέργειες: 

αΐ) Σύμφωνα με τις οδηγίες που δίδονται από την Γ ενι¬ 
κή Γραμματεία Πληροφορικών Συστημάτων (Γ.Γ.Π.Σ.), 
προβαίνει καθημερινά: 

- στον προληπτικό έλεγχο του Κεντρικού Εξοπλισμού 
Πληροφορικής της Δ.Ο.Υ 

- στην αντιμετώπιση προβλημάτων εξοπλισμού 

- στον προληπτικό έλεγχο δικτύου για την επικοινωνία 
τηςΔ.Ο.Υ με την Γ.Γ.Π.Π. 

α2) Επιτόπια παρακολούθηση και πιστοποίηση της ορ¬ 
θής εκτέλεσηςτων εργασιών αποκατάστασης προβλημά¬ 
των από τους εντεταλμένους τεχνικούς, όταν αυτό απαι¬ 
τείται. Υπογραφή των σχετικών εγγράφων και παραστατι¬ 
κών, κατ’ εξουσιοδότηση του Προϊσταμένου της Δ.Ο.Υ. 

β) Είναι υπεύθυνος για τον προληπτικό έλεγχο της λει¬ 
τουργίας του περιφερειακού εξοπλισμού της Δ.Ο.Υ και 
προβαίνει στις παρακάτω ενέργειες: 

βΐ) Έλεγχο της κατάστασης του περιφερειακού εξοπλι¬ 
σμού 

β2) Έλεγχο του εξοπλισμού στο τέλος εργασιών κάθε 
ημέρας, για τη διαπίστωση αν έχουν κλείσει όλοι οι Ηλε¬ 
κτρονικοί Υπολογιστές (Η/Υ) 

β3) Ενημέρωση των Προϊσταμένων των Τμημάτων της 
Δ.Ο.Υ, για παρουσιαζόμενα προβλήματα λειτουργίας του 
εξοπλισμού πληροφορικής της Δ.Ο.Υ. 

γ) Εκτελεί τις διαδικασίες λήψης εφεδρικών αντιγρά¬ 
φων ασφαλείας (άαο^υρ) και προβαίνει προς τούτο στις 
παρακάτω ενέργειες: 

γΐ) Καθημερινή λήψη των εφεδρικών αντιγράφων 
ασφαλείας, σύμφωνα με τις ισχύουσες σχετικές οδηγίες 
γ2) Αποθήκευση ή μεταφορά όλων των εφεδρικών αντι¬ 
γράφων ασφαλείας σε ασφαλές μέρος, που ορίζεται, με 
ευθύνη του Προϊσταμένου της Δ.Ο.Υ 
δ) Είναι υπεύθυνος για τη διαχείριση των αναλώσιμων 
υλικών του μηχανογραφικού εξοπλισμού και προβαίνει 
στις παρακάτω ενέργειες: 

δΐ) Εντοπισμό των προς αντικατάσταση αναλωσίμων 
υλικών του εξοπλισμού του πληροφορικού συστήματος 
της Δ.Ο.Υ (φθαρμένων μελανοταινιών, ΙοηθΓδ κλπ.) 

δ2) Σύνταξη και αποστολή στη Γ ενική Γ ραμματεία Πλη¬ 
ροφορικών Συστημάτων, αίτησης περί των απαιτούμενων 
αναλωσίμων 

δ3) Παραλαβή και αποθήκευση των αναλωσίμων 
δ4) Αντικατάσταση των φθαρμένων αναλωσίμων του 
περιφερειακού εξοπλισμού. 

ε) Επιβλέπει τη σωστή εργονομική διάταξη του εξοπλι¬ 
σμού και προβαίνει στις παρακάτω ενέργειες: 

εΐ) Εισήγηση στη Γενική Γραμματεία Πληροφορικών 
Συστημάτων, σε συνεργασία με τον Προϊστάμενο της 
Δ.Ο.Υ, για τις αλλαγές που χρειάζεται να γίνουν στον πε¬ 
ριφερειακό εξοπλισμό της Δ.Ο.Υ. 

ε2) Μέριμνα για την σωστή επικοινωνία του περιφερεια¬ 
κού εξοπλισμού με τον 8ΘΓνθΓ της Δ.Ο.Υ 
ε3) Ενημέρωση του τηρούμενου μητρώου εξοπλισμού 
για τις αλλαγές του εξοπλισμού της Δ.Ο.Υ 
ε4) Ενημέρωση του αρχείου διαχείρισης εκτυπωτών για 
τυχόν αλλαγές στη διαδικασία εκτύπωσης 
ε5) Παρακολούθηση της εκτέλεσης των αλλαγών του 
εξοπλισμού της Δ.Ο.Υ. 

στ) Παρέχει την αναγκαία τεχνική υποστήριξη στις δια¬ 
δικασίες παραλαβής και ελέγχου των φορολογικών στοι¬ 
χείων, που υποβάλλονται στη Δ.Ο.Υ., σε μαγνητική μορ¬ 
φή, σε συνεργασία με τον Προϊστάμενο του αρμόδιου, κα¬ 
τά περίπτωση, Τμήματος της Δ.Ο.Υ. 

ζ) Είναι υπεύθυνος για τη σύνδεση της Δ.Ο.Υ, όταν απαι¬ 
τείται, με τις τράπεζες πληροφοριών του Υπουργείου Οι¬ 
κονομικών και άλλων φορέων, έπειτα από γραπτή εντολή 
του Προϊσταμένου της Δ.Ο.Υ. 

2. Ως προς την υποστήριξη και συντήρηση του εξοπλι¬ 
σμού 

α) Είναι υπεύθυνος για την αντιμετώπιση των τεχνικών 
προβλημάτων, που παρουσιάζονται στην χρήση του εξο¬ 
πλισμού και του συστημικού λογισμικού της Δ.Ο.Υ. και 
προβαίνει στις παρακάτω ενέργειες: 

αΐ) Λήψη της σχετικής κλήσης από το χρήστη και άμε¬ 
ση επιτόπια εξέταση του προβλήματος. 

α2) Διεξαγωγή ελέγχων για τη διαπίστωση της φύσης 
του προβλήματος και της αιτίας πρόκλησης 
α3) Παροχή οδηγιών στο χρήστη για την αποφυγή επα¬ 
νάληψης του ίδιου τεχνικού προβλήματος 
α4) Τεχνική παρέμβαση και αποκατάσταση βλάβης, 
σύμφωνα με τα οριζόμενα στα σχετικά τεχνικά εγχειρίδια 
του συστήματος 

α5) Άμεση αντικατάσταση του Η/Υ ή του εκτυπωτή με 


άλλον διαθέσιμο, στις περιπτώσεις που η επισκευή της 
βλάβης είναι χρονοβόρα 

α6) Ενημέρωση της Γενικής Γραμματείας Πληροφορι¬ 
κών Συστημάτων σε περίπτωση προβλήματος που δεν εί- 
ναιδυνατή η αντιμετώπισή του απότονίδιο, και λήψη οδη¬ 
γιών για περαιτέρω χειρισμό του θέματος 
α7) Επιτόπια παρακολούθηση των εργασιών αποκατάστα¬ 
σης της βλάβης από το συνεργείο της αναδόχου εταιρείας, 
όταν απαιτείται, και πιστοποίηση ότι το πρόβλημα λύθηκε. 

β) Εποπτεύειτης συμβατικής προληπτικής συντήρησης 
από την ανάδοχο εταιρεία και προβαίνει στις παρακάτω 
ενέργειες: 

βΐ) Παρακολούθηση και πιστοποίηση της ορθής εκτέ¬ 
λεσης των εργασιών προληπτικής συντήρησης από συ¬ 
νεργείο της αναδόχου εταιρείας και ενημέρωση του Προϊ¬ 
σταμένου της Δ.Ο.Υ. Υπογραφή των σχετικών εγγράφων 
και παραστατικών κατ’ εξουσιοδότηση του Προϊσταμένου 
της Δ.Ο.Υ 

β2) Ενημέρωση της Γ ενικής Γ ραμματείας Πληροφορικών 
Συστημάτων για ολοκλήρωση της παραπάνω διαδικασίας. 

3. Ως προς την υποστήριξη των χρηστών στη χρήση του 
λογισμικού του συστήματος και του εξοπλισμού: 

α) Είναι υπεύθυνος για την εξοικείωση των χρηστών του 
πληροφορικού συστήματος της Δ.Ο.Υ στη χρήση του λο¬ 
γισμικού συστήματος και του περιφερειακού εξοπλισμού 
της θέσης εργασίας τους και προβαίνει στις παρακάτω 
ενέργειες: 

αΐ) Παροχή οδηγιών προς τους χρήστες, για την αντι¬ 
μετώπιση και επίλυση συνήθωνπροβλημάτωντου εξοπλι¬ 
σμού της Δ.Ο.Υ . 

α2) Εντοπισμό των αδυναμιών των χρηστών του πληρο¬ 
φορικού συστήματος της Δ.Ο.Υ στη χρήση του λογισμι¬ 
κού συστήματος και του εξοπλισμού της θέσης εργασίας 
τους, καθώς και παροχή εξατομικευμένης εκπαίδευσης σ' 
αυτούς, για την εξοικείωσή τους στη χρήση του παραπά¬ 
νω εξοπλισμού και λειτουργικού συστήματος. 

β) Βοηθά τους υπαλλήλους στη χρήση των υφισταμέ¬ 
νων εργαλείων λογισμικού της Δ.Ο.Υ., όταν χρειάζεται και 
προβαίνει στις παρακάτω ενέργειες: 

βΐ) Καθοδήγηση των χρηστών του συστήματος στη σω¬ 
στή χρήση των εντολών των προγραμμάτων αυτού 
β2) Δημιουργία των πινάκων και φορμών εγγράφων που 
απαιτούνται, κατόπιν σχετικής εντολής του Προϊσταμέ¬ 
νου της Δ.Ο.Υ., καθώς και ανάλυση της μορφής και του 
περιεχομένου του προς δημιουργία εγγράφου, σε συνερ¬ 
γασία με τον αρμόδιο χρήστη. 

4. Ως προς την εκτέλεση των τεχνικών εργασιών που 
αφορούν στο συστημικό περιβάλλοντης Δ.Ο.Υ 

Εκτελεί τις τεχνικές εργασίες, που αφορούν στο συστη¬ 
μικό περιβάλλον της Δ.Ο.Υ, σύμφωνα με το πρόγραμμα, 
τις προτεραιότητες και τις οδηγίες της Γ ενικής Γ ραμμα¬ 
τείας Πληροφορικών Συστημάτων.". 

ΜΕΡΟΣ ΔΕΥΤΕΡΟ 

ΤΡΟΠΟΠΟΙΗΣΗ ΚΑΙ ΣΥΜΠΛΗΡΩΣΗ ΔΙΑΤΑΞΕΩΝ ΤΟΥ 
Π.Δ. 119/1999 

Αρθρο 3 

Θέσεις εργασίας της Δ.Ο.Υ και τοποθέτηση υπαλλήλων 
σ’ αυτές 

1. Ο τίτλος "Κριτήρια τοποθέτησης των εφοριακών 

υπαλλήλων στις θέσεις εργασίας της Δ.Ο.Υ" του 
Π.Δ.119/1999 (ΑΊ26), αντικαθίσταται ως εξής: 

"Κριτήρια τοποθέτησης των εφοριακών υπαλλήλων και 
των υπαλλήλων πληροφορικής στις θέσεις εργασίας της 
Δ.Ο.Υ". 

2. Προστίθενται υπέρτιτλοι πριν από τα άρθρα 1,4 και 8, 
που έχουν ως εξής: 

α) Πριν από το άρθρο 1 προστίθεται υπέρτιτλος ως εξής: 

"ΚΕΦΑΛΑΙΟ Α' 

ΓΕΝΙΚΑ" 

β) Πριν από το άρθρο 4 προστίθεται υπέρτιτλος ως εξής: 

"ΚΕΦΑΛΑΙΟ Β' 

ΤΟΠΟΘΕΤΗΣΗ ΕΦΟΡΙΑΚΩΝ ΥΠΑΛΛΗΛΩΝ" 

γ) Πριν από το άρθρο 8 προστίθεται υπέρτιτλος ως εξής: 

"ΚΕΦΑΛΑΙΟ Γ 

ΤΕΛΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ ΚΑΙ ΕΝΑΡΞΗ 
ΙΣΧΥΟΣ". 

3. Το άρθρο 1 αντικαθίσταται ως εξής: 

"Αρθρο 1 

Πεδίο Εφαρμογής 

Η κατά τις διατάξεις της παραγράφου 2 του άρθρου 4 
του Π.Δ.16/1989 (Α'6) εσωτερική τοποθέτηση των εφο¬ 
ριακών υπαλλήλων και των υπαλλήλων πληροφορικής 
στις θέσεις εργασίας των Τμημάτων ή Γραφείων που 
διαρθρώνεται κάθε Δημόσια Οικονομική Υπηρεσία 
(Δ.Ο.Υ), με εξαίρεση τους Προϊσταμένους των Τμημάτων 
και των Αυτοτελών Γ ραφείων αυτής, γίνεται από τον Προϊ¬ 
στάμενο της Δ. Ο. Υ κατά τα οριζόμενα στα επόμενα άρθρα 


του παρόντος διατάγματος". 

4. Το άρθρο 2 αντικαθίσταται ως εξής: 

" Άρθρο 2 

Βασική διάκριση των θέσεων εργασίας 

Οι θέσεις εργασίας της Δ.Ο.Υ, με βάση τα αντικείμενα 
που αφορούν, κατατάσσονται στις εξής Ομάδες: 

Α/Α ΟΜΑΔΑ 

ΘΕΣΕΙΣ ΕΡΓΑΣΙΑΣ ΚΑΘΕ ΟΜΑΔΑΣ 

1. ΑΌμάδα 

α) Ελέγχου 
β) Δικαστικού 

2. Β' Ομάδα 

α) Εισοδήματος 

β) Εμμέσων και Ειδικών φόρων (Φ.Π.Α. 

και λοιποί φόροι πλην αυτοκινήτων) 
γ) Κεφαλαίου 
δ) Μητρώου 

ε) Υποστήριξης των Λειτουργιών του 
Πληροφορικού Συστήματος της Δ.Ο.Υ 
στ) Τεχνικής Υποστήριξης Παραγωγικής 
Λειτουργίας του Πληροφορικού Συ¬ 
στήματος της Δ.Ο.Υ 

3. Γ Ομάδα 

α) Εσόδων 
β) Εξόδων 
γ) Λογιστικού 

δ) Κώδικα Βιβλίων και Στοιχείων(Κ.Β.Σ.) 
ε) Αυτοκινήτων 

4. Δ' Ομάδα 

α) Διαχείριση 
β) Γραμματεία". 


Άρθρο 4 

Κριτήρια τοποθέτησης των υπαλλήλων στις θέσεις εργα¬ 
σίας 

Το άρθρο 3, αντικαθίσταται ως εξής: 

"Άρθρο 3 

Κριτήρια τοποθέτησης υπαλλήλων 

1. Κριτήρια τοποθέτησης των εφοριακών υπαλλήλων 

Η κατάταξη και τοποθέτηση των εφοριακών υπαλλήλων 
στην αντίστοιχη Ομάδα θέσεων εργασίας, πλην των θέ¬ 
σεων εργασίας Υποστήριξης Λειτουργιών του Πληροφο¬ 
ρικού Συστήματος και Τεχνικής Υποστήριξης Παραγωγι¬ 
κής Λειτουργίας του Πληροφορικού Συστήματος, γίνεται 
με βάση τα εξής κριτήρια: 
α) Το χρόνο υπηρεσίας στο Δημόσιο 
β) Το χρόνο υπηρεσίας στον εφοριακό κλάδο 
γ) Τα πρόσθετα τυπικά προσόντα 
δ) Την επίδοση του υπαλλήλου.". 

2. Κριτήρια τοποθέτησης υπαλλήλων στις θέσεις εργα¬ 
σίας του Γ ραφείου Υποστήριξης Παραγωγικής Λειτουρ¬ 
γίας του Πληροφορικού Συστήματος της Δ.Ο.Υ 

α) Στη θέση εργασίας Υποστήριξης των Λειτουργιών 
του Πληροφορικού Συστήματος τοποθετούνται υπάλλη¬ 
λοι του Εφοριακού Κλάδου ΠΕ ή ΤΕ ή ΔΕ Κατηγορίας και 
κατά προτεραιότητα εκείνοι, που έχουν εκπαιδευτεί στα 
καθήκοντα αυτά ή έχουν προϋπηρεσία στην άσκηση κα¬ 
θηκόντων Τεχνικού Διαχειριστή του Ολοκληρωμένου 
Πληροφορικού Συστήματος Φορολογίας (ΤΑΧΙ3) (παρ. 2 
του άρθρου 7 του Π.Δ. 119/1999), η οποία να προκύπτει 
από σχετική βεβαίωση της Γενικής Γραμματείας Πληρο¬ 
φορικών Συστημάτων, ανεξάρτητα από τον αριθμό των 
μορίων που συγκεντρώνουν κατά τις διατάξεις του παρό¬ 
ντος διατάγματος. 

β) Οι εφοριακοί υπάλληλοι που συμπληρώνουν τρία (3) 
έτη τουλάχιστον στη θέση εργασίας Υποστήριξης Λει¬ 
τουργιών του Πληροφορικού Συστήματος ή και στην 
άσκηση καθηκόντων Τεχνικού Διαχειριστή του ΤΑΧΙδ 
(παρ.2 του άρθρου 7 του Π.Δ.119/1999) συνολικά, της 
ίδιας ή άλλης Δ.Ο.Υ, τοποθετούνται σε θέση εργασίας της 
ίδιας ή άλλης ομάδας, ανάλογα με τον αριθμό μορίων που 
συγκεντρώνουν, εκτός αν με δήλωση προτίμησής τους 
ζητήσουν να παραμείνουν στην ίδια θέση ή να τοποθετη¬ 
θούν σε άλλη ομάδα θέσεων εργασίας που απαιτεί μικρό¬ 
τερο αριθμό μορίων από αυτόν που έλαβε ο υπάλληλος. 
Κατά τα λοιπά εφαρμόζονται οι διατάξεις των προηγού¬ 
μενων άρθρων του παρόντος διατάγματος 
γ) Σε περίπτωση απουσίαςή κωλύματος των εφοριακών 
υπαλλήλων που ασκούν καθήκοντα της θέσης εργασίας 
Υποστήριξης Λειτουργιών του Πληροφορικού Συστήμα¬ 
τος, ο Προϊστάμενος της Δ.Ο.Υ μπορεί να αναθέτει, για το 
διάστημα αυτό, την άσκηση των καθηκόντων αυτών σε 
εφοριακό υπάλληλο, που συγκεντρώνει τις προϋποθέ¬ 
σεις της παραγράφου 1 του παρόντος άρθρου. 

3. Κριτήρια τοποθέτησης υπαλλήλων στη θέση εργα¬ 
σίας Τεχνικής Υποστήριξης της Παραγωγικής Λειτουρ¬ 
γίας του Πληροφορικού Συστήματος 

α) Στη θέση εργασίας της Τεχνικής Υποστήριξης του 
Πληροφορικού Συστήματος τοποθετούνται, κατά προτε¬ 
ραιότητα, υπάλληλοι των κλάδων ΤΕ ή ΔΕ Πληροφορικής 
και σε περίπτωση έλλειψης αυτών τοποθετούνται, κατά 
την ακόλουθη σειρά, υπάλληλοι ΠΕ Πληροφορικής ή 

υπάλληλοι άλλων κλάδων του Υπουργείου Οικονομικών 
ΠΕ ή ΤΕ ή ΔΕ Κατηγορίας, που έχουν εκπαιδευτεί στα κα¬ 
θήκοντα αυτά ή έχουν προϋπηρεσία στην άσκηση καθη¬ 
κόντων Τεχνικού Διαχειριστή του Ολοκληρωμένου Πλη¬ 
ροφορικού Συστήματος (ΤΑΧΙ3) (παρ. 2του άρθρου 7του 
Π.Δ. 119/1999), η οποία να προκύπτει από σχετική βεβαί¬ 
ωση της Γενικής Γραμματείας Πληροφορικών Συστημά¬ 
των. 

β) Σε περίπτωση απουσίας ή κωλύματος του υπαλλή¬ 
λου, που ασκεί καθήκοντα της θέσης εργασίας Τεχνικής 
Υποστήριξης της Παραγωγικής Λειτουργίας του Πληρο¬ 
φορικού Συστήματος, τα καθήκοντα αυτού ασκούνται 
από υπάλληλο της θέσης εργασίας της Υποστήριξης των 
Λειτουργιών του Πληροφορικού Συστήματος, παράλλη¬ 
λα με τα κύρια καθήκοντα αυτού, σύμφωνα με τις ειδικές 
οδηγίες που δίνονται κάθε φορά από τη Γενική Γραμμα- 
τεία Πληροφορικών Συστημάτων. 

Άρθρο 5 

Παράλληλα καθήκοντα υπαλλήλων 

Το άρθρο 7 αντικαθίσταται ως εξής: 

" Άρθρο 7 

Άσκηση παράλληλων καθηκόντων 

Ο Προϊστάμενος της Δ.Ο.Υ μπορεί να αναθέτει σε ορι¬ 
σμένους εφοριακούς υπαλλήλους της Δ.Ο.Υ, παράλληλα 
με τα κύρια καθήκοντα της θέσης εργασίας που τους έχει 
τοποθετήσει, και την άσκηση καθηκόντων άλλων θέσεων 


εργασίας της αυτής ή άλλης ομάδας ή και άλλων θεμάτων 
που δεν έχουν ενταχθεί σε θέσεις εργασίας καμίας ομά¬ 
δας, εφόσον αυτοί μπορούν να ανταποκριθούν στις απαι¬ 
τήσεις των πρόσθετων καθηκόντων που τους ανατίθενται, 
με την επιφύλαξη των διατάξεων του άρθρου 30 του Ν. 
2683/1999 (Α' 19). Για την εφαρμογή των διατάξεων του 
παρόντος διατάγματος θεωρείται ότι, κατά το διάστημα 
που ασκούνται, σύμφωνα με τα παραπάνω, παράλληλα 
καθήκοντα, ο υπάλληλος υπηρετεί στη θέση εργασίας 
της Ομάδας των κυρίων καθηκόντων του, που του έχουν 
ανατεθεί με βάση τον σχετικό πίνακα μορίων". 

Άρθρο 6 
Τελικές διατάξεις 

Στο άρθρο 8 προστίθεται παράγραφος 5 που έχει ως 
εξής: 

"5. Όπου στις διατάξεις του Π. Δ 119/1999 αναφέρεται 
"εφοριακός υπάλληλος" και "χρόνος υπηρεσίας στον εφο¬ 
ριακό κλάδο", νοείται για τους υπαλλήλους πληροφορι¬ 
κής, " ο υπάλληλος πληροφορικής" και" ο χρόνος υπηρε¬ 
σίας στο Υπουργείο Οικονομικών", αντίστοιχα". 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 20 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 
θ-ΓΠ3ίΙ: \Λ/θβΓΠ35ίθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

ΘυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























